FELHÍVÁS AZ „ART PLACC KARÁCSONY”
IPARMŰVÉSZETI VÁSÁRON VALÓ RÉSZVÉTELRE

A Bőrgyár Kulturális Egyesület (BŐRKE) harmadik alkalommal szervez iparművészeti vásárt Székesfehérváron. 2009-es téli vásárunkat az adventi hétvégékre tervezzük.
Helyszín: Székesfehérvár, az egykori Fekete Sas Szálló épülete (Ady E. u. 7.)
Időpontok: 2009. december 5-6, december 12-13, december 19-20,
naponta 13.00-20.00 óráig
EZÚTON VÁRJUK FIATAL (fiatalos szemléletű) IPARMŰVÉSZEK, DESIGNEREK JELENTKEZÉSÉT (elsősorban NEM népi iparművészeket!) 
A részvétel ingyenes!
Jelentkezési határidő: 2009. november 27.
Jelentkezési lap és a részvételi feltétel letölthető itt: www.borgyar.hu
A kitöltött jelentkezési lapokat mindkét címre kérjük elküldeni:
Postán: Bőrgyár Kulturális Egyesület 8000, Székesfehérvár Ady E. u. 14.
ÉS e-mailben: artplacc@borgyar.hu
Különösen várjuk újrahasznosított alapanyagból készült kreatív termékek készítőit és azokat, akiknek fontos a környezetvédelem és ezt a szemléletmódot valamilyen formában termékeiken keresztül megjelenítik. 
Kérjük, a jelentkezési laphoz csatoljatok munkáitokról legalább 3 db fotót (egy olyan minőségűt, amely esetlegesen alkalmazható szóróanyagon) vagy portfoliót.
További információ: Simon Ági – 06 70/2427-448